text: মোঃ নূরুল আমিন একজন বাংলাদেশি সরকারি কর্মকর্তা যিনি বাংলাদেশ পরিকল্পনা কমিশনের সদস্য (সিনিয়র সচিব) হিসেবে ৫ ফেব্রুয়ারি ২০১৯ সাল থেকে দায়িত্ব পালন করছেন। এর আগে তিনি পার্বত্য চট্টগ্রাম বিষয়ক মন্ত্রণালয়ের সচিব হিসেবে কর্মরত ছিলেন।
  
  প্রারম্ভিক জীবন 
  মোঃ নুরুল আমিন ১০ জুন ১৯৬১ সালে চাঁদপুর জেলার ফরিদগঞ্জ উপজেলার পশ্চিম সুবিদপুর ইউনিয়নের আইটপাড়া গ্রামে জন্মগ্রহণ করেন। তিনি ঢাকা বিশ্ববিদ্যালয় থেকে ব্যবস্থাপনায় মাস্টার্স ডিগ্রী অর্জন করেন।
  
  কর্মজীবন 
  ১৯৮৪ সালে বিসিএস পরীক্ষায় পাস করে ২১ জানুয়ারি ১৯৮৬ সালে কর্মকর্তা হিসেবে প্রশাসন ক্যাডারে বাংলাদেশ সিভিল সার্ভিসে যোগদান করেন। কর্মজীবনে তিনি ফরিদপুরের অতিরিক্ত জেলা প্রশাসক, উপসচিব পদে প্রাথমিক শিক্ষা অধিদপ্তরের পরিচালক, ২০০৯ সালে নেত্রকোণা জেলা প্রশাসক, যশোরের জেলা প্রশাসক, যুগ্মসচিব পদে ধর্ম মন্ত্রণালয়ে, বরিশাল বিভাগীয় কমিশনার, ২০১৪ সালের মার্চ মাসে অতিরিক্ত সচিব পদে প্রধানমন্ত্রীর শিক্ষা সহায়তা ট্রাস্টের ব্যবস্থাপনা পরিচালক ও ১৮ মার্চ ২০১৮ সালে পার্বত্য চট্টগ্রাম বিষয়ক মন্ত্রণালয়ের ভারপ্রাপ্ত সচিব হিসেবে দায়িত্ব পালন করেন। 
  
  ৫ ফেব্রুয়ারি ২০১৯ সালে বাংলাদেশ পরিকল্পনা কমিশনের সদস্য (সিনিয়র সচিব) হিসেবে দায়িত্ব পালন করছেন।
  
  তথ্যসূত্র 
  
  বিষয়শ্রেণী:জীবিত ব্যক্তি
  বিষয়শ্রেণী:১৯৬১-এ জন্ম
  বিষয়শ্রেণী:চাঁদপুর জেলার ব্যক্তি
  বিষয়শ্রেণী:বাংলাদেশের সচিব
  বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
title: মোঃ নূরুল আমিন